Panamasta hiljattain löydetty uusi sammakkoeläinlaji on nimetty Yhdysvaltain presidentin Donald Trumpin mukaan, kertoo The Guardian (siirryt toiseen palveluun).

Sokea otus, joka piilottaa päänsä hiekkaan, on saanut viralliseksi nimekseen Dermophis donaldtrumpi.

Nimellä viitataan Trumpin asenteeseen ilmastonmuutosta kohtaan. Presidentti kertoi marraskuussa, ettei hän ei usko edes oman hallintonsa ilmastonmuutosta koskevaa tuoretta raporttia. Raportissa varoitettiin valtavista taloudellisista menetyksistä, jos hiilidioksidipäästöt ruokkivat edelleen ilmastonmuutosta.

Nimen kiiltäväihoiselle sammakkoeläimelle antoi ympäristöystävällisiä rakennusmateriaaleja myyvä Enviro Build -yhtiö, joka osti nimitysoikeuden huutokaupassa 25 000 dollarilla eli vajaalla 22 000 eurolla.

Yhtiö julkaisi pian nimitysoikeuden saatuaan kuvan Twitterissä, jossa sammakkoeläimelle oli lisätty kuvamanipulaatiolla Trumpin tunnettu hiuskuontalo.

We bought the naming rights for a caecilian that can only see light and dark at @RainforestTrust's charity auction. @RealDonaldTrump must see the world in black & white to think climate change is a hoax; he’s a perfect namesake! #COP24 #charitytuesday https://t.co/497929Dklk pic.twitter.com/xD2YXxBJ3W — EnviroBuild (@ENVIROBUILDcom) 18. joulukuuta 2018

Enviro Build-yhtiön huutokaupassa maksama summa 10-senttisen matosammakon nimeämisoikeudesta menee trooppisia metsiä suojelevalla Rainforest Trust -säätiölle.

Säätiön mukaan eläin on erityisen altis ilmaston lämpenemisen vaikutuksille ja on vaarassa kuolla sukupuuttoon kaimansa harjoittaman ilmastopoliitikan seurauksena.

Aiheesta lisää:

Presidentti Trump vilkaisi hallintonsa laajaa raporttia ilmastonmuutoksen kustannuksista ja torjui tiedot

Blind creature that buries head in sand named after Donald Trump (siirryt toiseen palveluun)